Title: Hyvinvointiyhteiskunta
Course: YH01 -Suomalainen yhteiskunta -oppikirjaton kurssi

Suomi on pohjoismainen hyvinvointivaltio, jossa lähes kaikki kansalaiset saavat jonkinlaisia etuuksia ja palveluita yhteiskunnalta. Hyvinvointivaltion tarjoamat palvelut ja etuudet kustannetaan korkealla, progressiivisella verotuksella.

Tätä järjestelmää haastavat taloudellinen niukkuus taantumien aikoina, väestön ikääntymisen aiheuttamat hoiva- ja eläkekustannukset ja menetykset työvoimassa, yksilöiden syrjäytyminen sairauden, kouluttamattomuuden tai työttömyyden vuoksi, globaali verokilpailu valtioiden välillä ja globaalistumiseen liittyvä työpaikkojen siirtyminen halpatuotantomaihin.