Title: Suosiiko Suomen sosiaaliturva työssäkävijöitä?
Course: YH01 -Suomalainen yhteiskunta -oppikirjaton kurssi > Section: Hyvinvointiyhteiskunta

Sosiaaliturvan eriarvoisuus

Suomalaisessa sosiaaliturvassa on suurta eriarvoisuutta työssäkäyvien ja työssä käymättömien välillä. Työssäkäyvät saavat terveydenhoitonsa pääsoin hyvin toimivan työterveyshuollon kautta, joka on työntekijälle maksutonta. Työpaikkaa vailla olevat joutuvat turvautumaan julkiseen terveydenhuoltoon, jonka palvelut ovat jonkin verran heikentyneet ja jossa jonot ovat yleensä pitempiä kuin työterveydenhuollossa.

Työttömänäkin aiemmin palkkatöissä ollut on yleensä paremmassa asemassa kuin pitkäaikaistyötön tia esimerkiksi yrittäjä. Jos palkansaaja on kuulunut ammattiliittoon tai työttömyyskassaan, hän saa työttömäksi jäädessään ansiosidonnaista työttömyyskorvausta, joka on noin 60%  työajan palkasta. Ansiosidonnaista saa tosin vain 300, 400 tai 500 päivää työuran pituuden ja iän perusteella, jonka jälkeen työtön joutuu työmarkkinatuen varaan.

Työmarkkinatuki on vain noin 700 euroa kuukaudessa, joten täysin työtön, ansiosidonnaisensa päivät jo käyttänyt, pätkätöitä tehnyt tai ammattiliittoon tai työttömyyskassaan kuulumaton saa reilusti pienempää työttömyyskorvausta.

Eläkkeellä sama kahden kerroksen sosiaaliturva jatkuu. Suomessa on kansaneläke- ja työeläkejärjestelmä. Täysin vailla työeläkettä oleva, joka siis ei ole tehnyt työeläkettä kerryttävää työtä elämänsä aikana, saa kansaneläkettä ja sen päälle takuueläkettä yhteensä 750 euroa kuussa. Työeläke leikkaa kansaneläkkeen määrää kasvaessaan. Suuremmat työeläkkeet ovat reippaasti suurempi kuin kansaneläke tai pienituloisten kansan- ja työeläkkeen yhdistelmä. Järjestelmää perustellaan sen kannustamisella työntekoon ja toisalata sillä, että työeläkeläiset ovat koko työuran ajan maksaneet eläkemaksuja. Toisaalta suurin osa eläkemenoista katetaan nykyään töissä olevien eläkemaksuilla. Eläkemaksuista vain 20% rahastoidaan eläkerahastoihin tulevaisuuden varalta, joten suurimmaksi osaksi työssä olevat maksavat työeläkeläisten eläkkeet.

Eläkkeet

Yhdistä oikein

- Työeläke
Feedback: noin 60% palkasta
- Kansaneläke
Feedback: pienituloisille ja työtä tekemättömille
- Elinaikakerroin
Feedback: pienentää kuukausieläkettä
- Takuu- ja kansaneläke yhteensä, pienin mahdollinen eläke
Feedback: 750 euroa

Töissä käyvien ja työssä käymättömien sosiaaliturva

Valitse oikeat vaihtoehdot, joita on kaksi

- Työssäkäyvällä on parempi ja halvempi terveydenhuolto
- Töissä pitkään käynyt saa parempaa työttömyskorvausta, jos jää työttömäksi
- Työmarkkinatuki on noin 60 % palkasta
- Työissä käymättömät, kuten työttömät, saavat ilmaista julkista terveydenhuoltoa. Sen vuoksi heidän terveydenhuoltonsa on paremmalla tolalla kuin työssäkäyvien.